Hans Sperre

Hans Sperre (1937–2002) fra Sandefjord var en norsk badmintonspiller og fotballspiller.Rolf Bryhn (1990): Kunnskapsforlagets idrettsleksikon, s. 278.Statistikk norgesmesterskap badminton I det sivile liv var han forretningsmann, og frilans sportsjournalist for Sandefjords Blad.

Sperre er blant de mestvinnende norske badmintonspillere. Han vant 7 junior-NM og 49 senior-NM, hvorav 10 titler i herresingle. I tillegg til de 31 NM-seirene i tabellen nedenfor vant Sperre to mixed double i Åpne norske mesterskap i 1960 og 1961 sammen med Randi Gulbrandsen, og 16 lagseire med Sandefjord Badmintonklubb. Han hadde sju ulike partnere i sine double-seiere i NM, flest seire sammen med Randi Holand/Gulbrandsen.

Sperre spilte også fotball for Sandefjord Ballklubb i hovedserien (tilsvarer dagens eliteserie), og har blant annet spilt to cupfinaler i 1957 og 1959. Han ble tatt ut til A-landskamp mot Island i august 1959, men måtte melde forfall på grunn av skade. 

Han var trener for fotballaget Runar to sesonger i 1960-årene. Han deltok også i kretsmesterskap i tennis, bandy og friidrett.Minneord i Aftenposten 14. august 2002, side 11

Han ble æresmedlem i Norges Badmintonforbund i 1998, og var aktiv i idretten både som spiller, trener og leder.

Hans Sperres sønn, Hans Sperre jr., har 16 kongepokaler i badminton.

 NM-gull i badminton 
Plassering Øvelse ÅrGull  Single  1954, 1955, 1957, 1960, 1961, 1963, 1966, 1968, 1969, 1971Gull  Double  1957, 1960, 1966, 1967, 1968, 1973Gull  Mixed double  1956, 1957, 1958, 1959, 1960, 1961, 1962, 1963, 1965, 1968, 1970, 1975, 1976, 1977, 1982

 Se også 
 Norgesmesterskapet i badminton
 Kongepokalvinnere i badminton

 Referanser 

Kategori:Norske badmintonspillere
Kategori:Norske fotballspillere
Kategori:Fotballspillere for Sandefjord BK
Kategori:Personer fra Sandefjord kommune
Kategori:Fødsler i 1937
Kategori:Dødsfall i 2002
Kategori:Kongepokalvinnere i badminton